b'\n_START_ARTICLE_\nBarlasi\n_START_PARAGRAPH_\nBarlasi (mongolsko Barulas, \xc4\x8dagatajsko in perzijsko ,\xd8\xa8\xd8\xb1\xd9\x84\xd8\xa7\xd8\xb3\xe2\x80\x8e\xe2\x80\x8e, Barl\xc4\x81s, tudi Berlas) so bili mongolska, kasneje potur\xc4\x8dena nomadska plemenska zveza v Centralni Aziji.\n_START_SECTION_\nIzvor\n_START_PARAGRAPH_\nPo Tajni zgodovini Mongolov, napisani med vladanjem D\xc5\xbeingiskanovega sina Ogedeja (vladal 1229-1241), so imeli Barlasi, Bord\xc5\xbeigini, katerim so pripadali D\xc5\xbeingiskan in njegova vladarska dinastija, in druga mongolska plemena skupnega prednika. Vodilni barla\xc5\xa1ki klan je svoje poreklo lahko sledil do Kar\xc4\x8darja Barlasa, poveljnika \xc4\x8cagatajevih regimentov. Kar\xc4\x8dar Barlas je bil potomec legendarnega mongolskega vojskovodje Bodon\xc4\x8darja, ki je bil domnevno tudi neposreden D\xc5\xbeingiskanov prednik._NEWLINE_Barlasi so zaradi obse\xc5\xbenih stikov z doma\xc4\x8dini v Centralni Aziji sprejeli islamsko vero. in \xc4\x8dagatajski jezik, na katerega sta imela velik vpliv arabski in perzijski jezik.\n_START_SECTION_\nTimuridi in Moguli\n_START_PARAGRAPH_\nNajslavnej\xc5\xa1i predstavniki Barlasov so bili Timuridi, dinastija, ki jo je v 14. stoletju ustanovil Timur Lenk. Timur je vladal v sedanjem Iranu, Armeniji, Azerbajd\xc5\xbeanu, Gruziji in skoraj celem preostalem delu Kavkaza, Afganistanu, ve\xc4\x8dini Centralne Azije in delih Pakistana, Indije, Mezopotamije in Anatolije. Eden od njegovih naslednikov, Zahiruddin Mohamed Babur, je kasneje ustanovil Mogulsko cesarstvo v Centralni in Ju\xc5\xbeni Aziji.'